МИНИСТЕРСТВО НА ВЪТРЕШНИТЕ РАБОТИ
АКАДЕМИЯ 
ЗАПОВЕД

№ 4581з-2112/07.10.2026 г.

	ОТНОСНО: 
	Провеждане на конкурентен подбор за заемане на академичнa длъжност ГЛАВЕН АСИСТЕНТ за държавен служител във факултет „Полиция“ при Академията на МВР



На основание чл. 49, ал. 4, т. 4 от Закона за Министерството на вътрешните работи и чл. 3, ал. 1, чл. 18, ал. 3 от Закона за развитие на академичния състав в Република България, чл. 45 от Правилника за прилагане на ЗРАСРБ, чл. 4а и чл. 10 от Наредба 8121з-310/17.07.2014 г. за преназначаване на държавните служители в МВР и във връзка с Протокол № 5 (рег. № 4581р-15697/16.09.2026 г.) на Академичния съвет при Академия на МВР,

I. ОБЯВЯВАМ провеждане на конкурентен подбор за заемане на 1 (една) академична длъжност ГЛАВЕН АСИСТЕНТ за държавен служител по чл. 142, ал. 3, т. 1 от Закона за МВР, от област на висшето образование: 9. „Сигурност и отбрана“, професионално направление 9.1. „Национална сигурност“ по учебни дисциплини „Основи на оперативно-издирвателната дейност“, „Специални разузнавателни средства“, „Използване на трафични данни за разкриване на престъпления“ и „Оперативно-издирвателна дейност за противодействие на икономическата престъпност“, както следва:

ФАКУЛТЕТ „Полиция“
КАТЕДРА „Оперативно-издирвателна дейност“
ГЛАВЕН АСИСТЕНТ - 1 (една) вакантна изпълнителска длъжност. 

II. ИЗИСКВАНИЯ към кандидатите за участие в подборната процедура:

1. Да са държавни служители в МВР по чл. 142, ал. 1, т. 1 или ал. 3 от Закона за МВР, изпълняващи служебните си задължения на изпълнителски длъжности;

2. Да имат придобита минимална образователна и научна степен на висшето образование „доктор”;

3. Области на висшето образование: 9. „Сигурност и отбрана“;
4. Професионални направления: 9.1. „Национална сигурност“;
5. Към крайната дата за подаване на заявленията за участие в конкурса да имат минимален професионален стаж 2 (две) години;   

6. Да не са в срока на наложено дисциплинарно наказание по чл. 197, ал. 1, т. 4 или 5 от Закона за МВР и срока на действие на наказанието не е изтекъл към крайната дата за подаване на заявленията за участие;

7. Да нямат образувано дисциплинарно производство по реда на чл. 207, ал. 1 от Закона за МВР към крайната дата за подаване на заявленията за участие;

8. Да не са временно отстранени от длъжност;

9. Да отговарят на минималните национални изисквания по чл. 2б от ЗРАСРБ;

10. Да нямат доказано по законоустановения ред плагиатство в научните трудове или  недостоверност на представените научни данни в научните трудове.
III. НЕОБХОДИМИ ДОКУМЕНТИ и срок на подаването им:
Кандидатите, които отговарят на изискванията по т. ІІ, в срок 2 (два) месеца от публикуването на конкурса в „Държавен вестник“ - Неофициален раздел, да подадат в сектор „Човешки ресурси и правно обслужване” при Академията на МВР следните документи: 

1. Заявление до ректора на Академията на МВР, чрез ръководителя на съответната структура по месторабота на кандидата; 

2. Лична карта;

3. Творческа автобиография, която включва информация за учебната и научноизследователската работа на кандидата;

4. Нотариално заверено копие на диплома за завършено висше образование (при издадена диплома от чуждестранно учебно заведение - удостоверение за признато образование);

5. Нотариално заверено копие на диплома за образователна и научна степен на висшето образование „доктор”;
6. Списък на публикации, изобретения и други научно-приложни резултати;

7. Справка за изпълнение на минималните национални изисквания по чл. 2б, ал. 2 и 3, съответно на изискванията по чл. 2б, ал. 5 от ЗРАСРБ, както и справка за оригиналните научни приноси, към които се прилагат съответните доказателства, определени в ЗРАСРБ и ППЗРАСРБ и ПУДАМВР; 
8. Справка за професионалния стаж и заеманите длъжности в МВР, включваща получени отличия и награди, наложени дисциплинарни наказания, във връзка с чл. 4а, ал. 4 от Наредба 8121з-310/17.07.2014 г. за преназначаване на държавните служители в МВР, изготвена от съответното звено „Човешки ресурси“ по месторабота;
9. Други документи, удостоверяващи интересите и постиженията на кандидата в съответната научна област.
Заявлението за участие в конкурса се регистрира в деловодството на структурното звено по месторабота и се изпраща по служебен ред в сектор „Човешки ресурси и правно обслужване“ при Академията на МВР.
За дата на подаване на документите от кандидатите да се счита датата на регистрирането на същите в Централизирана автоматизирана информационна система „Документооборот“ (ЦАИСДО). Не се приемат документи подадени след срока по точка III.

IV. НАЧИН ЗА ПРОВЕЖДАНЕ на подборната процедура: при условията и по реда на Закона за развитие на академичния състав в Република България, Правилника за прилагане на ЗРАСРБ и Правилника за устройството и дейността на Академията на МВР.
V. ОПРЕДЕЛЯМ състав на комисията, която да допусне кандидатите до участие в подборна процедура:

……………………………………………………………………………….
VI. Отдел „Секретариат, комендатура и оркестър“ да създаде организация по реда на Раздел III на Закона за развитие на академичния състав в Република България (ЗРАСРБ) и Правилника за прилагане на ЗРАСРБ.

Сектор „Човешки ресурси и правно обслужване“ да организира публикуването на обявлението за конкурсната процедура в „Държавен вестник”, на Интернет страницата на Академия на МВР и дирекция „Човешки ресурси“ - МВР.

Копие от заповедта да бъде изпратена на дирекция „Човешки ресурси“ – МВР и сектор „Човешки ресурси и правно обслужване“ за сведение, а на отдел „Секретариат, комендатура и оркестър“ и на членовете на комисията – за сведение и изпълнение.

